Oberkirch (Badeno)

Oberkirch - prononco [OBakirh] - estas urbo kaj komunumo en Germanio. Ĝi troviĝas en la distrikto Ortenau, en la Regiono Suda Supra Rejno kaj en la distriktaro Freiburg de la federacia lando Baden-Virtembergo. Fine de decembro 2024 la komunumo havis 19 847 loĝantojn sur areo de 69,09 kvadrataj kilometroj, kio rezultigas loĝdenson de 293 loĝantoj/km². Geografie la urbo apartenas al la mezalta montaro Nigra Arbaro. Vidindaĵoj La rekonilo de la urbo estas la kastelruino Schauenburg, kiu tronas sur monteto 200 metrojn super la urbo. Rilatoj al Esperanto En la urbo estas Esperanto-grupo, kiun multajn jarojn gvidis la esperantisto Fritz Walter Poppeck. Lige al la aktiva grupo en la 1970-aj kaj 1980-aj jaroj internaciaj renkontiĝoj de Germana Esperanto-Junularo gastis en la urbo, kaj daŭre fojfoje Esperanto-renkontiĝoj de la regiona ligo Bavelo okaziĝas tie. En la urbo estas strato nomata "Esperantostraße". Elstaruloj Bernhard Jülg, filologo Bildoj Vidu ankaŭ Aliaj lokoj kun la nomo Oberkirch Eksteraj ligiloj Oficiala retejo (germane) Prezentado pri la urbo en la retejo www.aliaflanko.de (arkivigite) (esperante)